संगम र फर्साटिकर भिड्ने
देवीनगरको सुनौलो संगम युवा क्लब बिहीबार जित पाउँदै ज्ञानबहादुर गुरुङ स्मृति चौथो सयपत्री गोल्डकप नकआउट फुटबलको फाइनलमा पुगेको छ । संगमले भैरव देशभक्त बर्दघाटलाई १–० गोलले हरायो । उपाधिका लागि शनिबार संगमले फर्साटिकर युवा क्लबसँग प्रतिस्पर्धा गर्नेछ । 
रूपन्देही — देवीनगरको सुनौलो संगम युवा क्लब बिहीबार जित पाउँदै ज्ञानबहादुर गुरुङ स्मृति चौथो सयपत्री गोल्डकप नकआउट फुटबलको फाइनलमा पुगेको छ । संगमले भैरव देशभक्त बर्दघाटलाई १–० गोलले हरायो । उपाधिका लागि शनिबार संगमले फर्साटिकर युवा क्लबसँग प्रतिस्पर्धा गर्नेछ । रामनगर खेलमैदानमा भएकको खेलमा संगमको जितमा मोहन थापाले गोल गरे । उनले ४० औं मिनेटमा गरेको गोल निर्णायक भयो । संगमका मोहन थापा म्यान अफ द म्याचबाट पुरस्कृत भए । कात्तिक ३० सम्म हुने प्रतियोगितामा १२ टिमले भाग लिएका छन् ।